Ինքը՝ Ալեքսանդրը, լինելով նկարիչ, որևէ ստեղծագործություն չէր ներկայացրել, սակայն հպարտ էր իր սաներից Միքայել Բաղդասարյանի ցուցադրած աշխատանքներով: Իրոք, Երևանի Թերլեմեզյանի անվան գեղարվեստի ուսումնարանի այդ շրջանավարտի թե՛ «Ինքնանկար»-ը, թե՛ Ախալցիխեի Ս. Նշան եկեղեցու և թե՛ հարազատ գյուղի բնապատկերներն աչքի էին ընկնում գեղարվեստական հասուն հայացքի առկայությամբ և վրձնի անուրանալի վարպետությամբ: